Prasību un risinājuma koncepta izstrāde medicīnas ierīču datorizētas tehniskās apkopes vadības informācijas sistēmas (CMMIS) ieviešanai

Darbu specifikācija

Darba uzdevums
	Medicīnas Ierīču daļa ir apzinājusi potenciālos datorizētas tehniskās apkopes vadības informācijas sistēmas (CMMIS) produktus – Salesforce Field Service, Microsoft Dynamics, Alldevicesoft CMMS.
	Lai veiksmīgi ieviestu medicīnas ierīču CMMIS sistēmu vēlamies piesaistīt pieredzējušu analītiķu un tehniķu komandu, kas, ņemot vērā šos turpmāk nodefinētos svarīgos aspektus izstrādās tehnisko uzdevumu CMMIS sistēmas iegādei un ieviešanai:
1. Medicīnas Ierīču daļa šobrīd ikdienā izmanto slimnīcas datu vadības sistēmas (Namejs, Horizon u.c.), kā arī veic dažāda veida uzskaiti lietojot dažādus rīkus (Excel, Word, ClickUp u.c.). Atbilstoši sistēmas funkcionālajām iespējām, sagaidām ikdienas darbā lietoto rīku pilnīgu vai daļēju integrāciju jaunajā sistēmā;
2. [bookmark: _GoBack]Personāls ir ar dažāda līmeņa datorprasmēm;
3. Sistēmai ir jānodrošina ērta piekļuve visiem iekārtu datiem, kas, izmantojot integrācijas ar esošajām slimnīcas sistēmām, tiktu regulāri atjaunota uz/no CMMIS sistēmu;
4. Pieejamajam iekārtu kartiņu saturam jānodrošina atbilstība Ministru kabineta noteikumiem Nr. 689.;
5. Ņemot vērā lielo nodaļu skaitu, jāizskata un tehniskā specifikācija jānodefinē tā, lai risinājums būtu ekonomisks, kas ļauj katrai materiāli atbildīgajai personai un katrai nodaļai piešķirt lietotāju kontu, kā arī bez īpašām lietotāja pielaidēm nodrošināt operatīvu defektu pieteikumu procedūru, un piekļuvi ārpakalpojumam;
6. Nodrošināt lietotājam ērtu UX un patīkamu UI remontdarbu un norakstīšanas procedūras, un līgumu izpildes uzraudzības procesu nodrošināšanai;
7. Ārpakalpojuma iesaistes gadījumā nodrošināta ierobežota pieeja iekārtu kartiņu datiem, protokolu un rēķinu ievietošana apstiprināšanai, citu svarīgu paziņojumu nodošanai lietotājam;
8. Sistēmu paredzēts lietot gan no datora, gan planšetes vai telefona, gan tīklā, gan vietās, kur tīkla pieejamības nav, vai tā ir traucēta;
9. Ņemt vērā esošo dokumentu vadības kārtību Slimnīcā, bet pie katras izdevības piedāvāt optimizācijas iespējas;


No pretendentiem sagaidām piedāvājumu, kas sevī ietver izpētē balstītu rekomendāciju/ priekšlikumu, kas nodrošina visus iepriekš minētos svarīgos aspektus un iekļauj:
1. Analītiķa iesaisti informācijas ievākšanā un apstrādāšanā, un izveidotas procesu kartes ar aprakstiem;
2. UX/ UI speciālista iesaisti vairāku sistēmas interfeisa skatu variantu sagatavošanā;
3. UX/UI speciālista iesaisti lietotāju “User Journey map” procesa soļu skaidrojošo aprakstu sagatavošanā; Iekļaut arī nodaļas darbinieku un ārpakalpojumu;
4. Tehniskā speciālista (ar pieredzi šādu sistēmu ieviešanā) vismaz viena tirgū pieejama gatavā risinājuma un/vai pieprogrammējamā risinājuma izpēte; viena varianta realizācijas un uzturēšanas izmaksu pietuvināts aprēķins;
5. Intervijas ar 6 darbiniekiem, lai izstrādātu procesa karti un precizētu:
a. Amata vietu funkcijas un līdzekļi ar kādiem tās tiek pildītas minēto procesu ietvaros;
b. Kādus procesus var optimizēt, lai darbi tiktu paveikti ātrāk/ kvalitatīvāk/ lētāk;
Rezultātus iekļaut gala nodevumā un piedāvāt risinājumu priekšlikumus izmantojot jauno sistēmu;
6. Slimnīcā lietoto sistēmu un rīku apzināšanu un integrāciju jaunajā sistēmā; Aprakstīt integrācijas risinājumus;
7. Visi nodevumi noformēti vienā tehniskā uzdevuma dokumentā sistēmas iegādes un ieviešanas iepirkumam:
a. Esošo procesu kartes ar aprakstiem un optimizāciju rekomendācijas;
b. Slimnīcā lietoto uzskaites sistēmu integrēšanas iespējas;
c. Tehniskā specifikācija kā uzdevums sistēmas ieviešanai;
d. Katra lietotāja procesa shēma (“User Journey Map”) - procedūras soļu shematisks attēlojums ar skaidrojošiem sagatavojamo dokumentu un veicamo darbību aprakstiem (iekļaujot ārpakalpojumu un nodaļas lietotāju);
e. Sistēmas interfeisa skatu variantu sagatavošana;

Prasības pretendentam:
1. Piesaistītā analītiķa pieredzes apliecinājums līdzīgu projektu realizācijā;
2. Piesaistītā UI/ UX speciālista apliecinājums līdzīgu projektu realizācijā;
3. Piesaistītā sistēmas ieviešanas tehniskā speciālista apliecinājums līdzīgu projektu realizācijā;
4. Darba izpildes kalendārais grafiks ar katra piesaistītā speciālista paredzēto darba stundu skaitu;
5. Finanšu piedāvājums.

